CELEX: 62013CN0300
Language: et
Date: 2013-05-30 00:00:00
Title: Kohtuasi C-300/13: Eelotsusetaotlus, mille on esitanud Tribunal Superior de Justicia de la Comunidad Valenciana (Hispaania) 30. mail 2013 — Ayuntamiento de Benferri versus Consejería de Infraestructuras y Transporte, Iberdrola Distribución Eléctrica SAU

3.8.2013   
            
            
               ET
            
            
               Euroopa Liidu Teataja
            
            
               C 226/5
            
         Eelotsusetaotlus, mille on esitanud Tribunal Superior de Justicia de la Comunidad Valenciana (Hispaania) 30. mail 2013 — Ayuntamiento de Benferri versus Consejería de Infraestructuras y Transporte, Iberdrola Distribución Eléctrica SAU
   (Kohtuasi C-300/13)
   (2013/C 226/09)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de la Comunidad Valenciana, Sala de lo Contencioso-Administrativo, Sección 1
   
      Põhikohtuasja pooled
   
   
      Kaebuse esitaja: Ayuntamiento de Benferri
   
      Vastustajad: Consejería de Infraestructuras y Transporte, Iberdrola Distribución Eléctrica SAU
   
      Eelotsuse küsimused
   
   
               1.
            
            
               Kas direktiivi 85/337 (1) (muudetud direktiiviga 97/11 (2)) I lisa punktis 20 sisalduvat väljendit „[elektrienergia ülekandeks mõeldud] õhuliinide ehitamine, mille pinge on vähemalt 220 kV ja pikkus üle 15 km” tuleb tõlgendada nii, et ainsad elektrienergiarajatised, mida see hõlmab, on nimetatud kahele künnisele vastavad õhuliinid?
            
         
               2.
            
            
               Kas direktiivi 85/337 (muudetud direktiiviga 97/11) II lisa punkti 3 alapunktis b kasutatud väljendit „[…] elektri edastamine õhuliinide kaudu” tuleb tõlgendada nii, et ainsad elektrienergia edastamisrajatised, mida see hõlmab, on õhuliinid?
               Kui vastus on eitav:
            
         
               3.
            
            
               Kas direktiivi 85/337 II lisa punkti 3 alapunktis b kasutatud väljendit „[…] elektri edastamine õhuliinide kaudu” tuleb tõlgendada nii, et see hõlmab alajaamasid?
            
         
               4.
            
            
               Kas direktiivi 85/337 II lisa punkti 3 alapunktis b kasutatud väljendit „[…] elektri edastamine õhuliinide kaudu” tuleb tõlgendada nii, et see hõlmab alajaamasid, ehkki selle ehitamine või laiendamine toimub niisuguse projekti kaudu, mis ei hõlma õhuliini rajamist?
            
         
      (1)  Nõukogu 27. juuni 1985. aasta direktiiv 85/337/EMÜ, teatavate riiklike ja eraprojektide keskkonnamõju hindamise kohta (EÜT L 175, lk 40; ELT eriväljaanne 15/01, lk 248).
   
      (2)  Nõukogu 3. märtsi 1997. aasta direktiiv 97/11/EÜ, millega muudetakse direktiivi 85/337/EMÜ teatavate riiklike ja eratööde keskkonnamõju hindamise kohta (EÜT L 73, lk 5; ELT eriväljaanne 15/03, lk 151).